[{"text_idx": "#000002", "text": "Ar Mai 5, bydd pawb sy\u2019n 16 oed a hy\u0302n \u2013 gan gynnwys gwladolion tramor- yn gallu pleidleisio i gynghorwyr lleol eu cynrychioli ar gynghorau sir a chymuned."}, {"text_idx": "#000003", "text": "Mae llywodraethau lleol yng Nghymru yn gyfrifol am ystod eang o wasanaethau cyhoeddus, gan gynnwys ysgolion, gwasanaethau cymdeithasol, trafnidiaeth a\u2019r amgylchedd, ac wrth gwrs, tai."}, {"text_idx": "#000004", "text": "Mae gan bob un o\u2019r 22 awdurdod lleol yng Nghymru ddyletswydd gyfreithiol i ddarparu gwasanaethau i gefnogi pobl sy\u2019n profi digartrefedd neu sydd mewn perygl o ddod yn ddigartref, felly bydd y cynghorwyr newydd yn gyfrifol am ddatblygu strategaethau i gyflawni\u2019r ddyletswydd hon."}, {"text_idx": "#000005", "text": "The Wallich yw darparwr mwyaf y trydydd sector yng Nghymru ar gyfer gwasanaethau tai a digartrefedd, y mae llawer ohonynt yn cael eu comisiynu gan awdurdodau lleol."}, {"text_idx": "#000007", "text": "Rydym yn credu ei bod yn bosibl rhoi diwedd ar ddigartrefedd yng Nghymru os byddwn yn cydweithio, a safwn yn barod i weithio gyda phob gweinyddiaeth leol er mwyn gwireddu hyn."}, {"text_idx": "#000008", "text": "Hefyd, ni allwn aros i rannu ein syniadau yn seiliedig ar ddegawdau o brofiad o\u2019r hyn sy\u2019n gweithio."}, {"text_idx": "#000009", "text": "Seilio cynigion ar yr hyn sy\u2019n gweithio"}, {"text_idx": "#000010", "text": "Mae\u2019n rhaid i weinyddiaethau cyngor newydd ddatblygu eu cynigion yn seiliedig ar fframwaith fel y\u2019i nodir yn y Cynllun Gweithredu Rhoi Diwedd ar Ddigartrefedd."}, {"text_idx": "#000011", "text": "Mae hyn yn golygu canolbwyntio ar atal a gweithio\u2019n effeithiol mewn partneriaeth er mwyn sicrhau bod digartrefedd yn \u2018brin, byr ac nad yw\u2019n cael ei ailadrodd."}, {"text_idx": "#000012", "text": "Cynhaliodd y Grw\u0302p Gweithredu Digartrefedd adolygiad manwl o\u2019r polisi\u0308au a\u2019r strategaethau digartrefedd yn 2019-20 a daeth i\u2019r casgliad mai dull sy\u2019n canolbwyntio ar ailgartrefu yn gyflym yw\u2019r ffordd orau i sicrhau bod pobl yn derbyn cefnogaeth effeithiol o ddigartrefedd i fyw\u2019n annibynnol a chynaliadwy."}, {"text_idx": "#000013", "text": "Datblygu gwasanaethau mewn partneriaeth a\u0302\u2019r rhai sy\u2019n eu defnyddio"}, {"text_idx": "#000014", "text": "Mae\u2019n rhaid i wasanaethau digartrefedd a chymorth tai fod yn fwy atebol i\u2019r rhai sy\u2019n eu defnyddio."}, {"text_idx": "#000015", "text": "Dylid eu datblygu ar y cyd, ochr yn ochr a\u0302\u2019r bobl a\u0302 phrofiad byw, sy\u2019n arbenigwyr yn y mathau o gymorth sy\u2019n gwneud gwahaniaeth gwirioneddol i roi diwedd ar ddigartrefedd."}, {"text_idx": "#000016", "text": "Mae\u2019r mwyafrif o bobl sydd angen gwasanaethau digartrefedd wedi profi trawma yn eu bywydau."}, {"text_idx": "#000017", "text": "Mae\u2019n hollbwysig bod gwasanaethau wirioneddol yn Amgylcheddau sy\u2019n Ystyriol o Gyflwr Seicolegol, sydd wedi\u2019u datblygu ar sail dealltwriaeth o natur rhyng-gysylltiedig trawma a\u0302 digartrefedd, iechyd meddwl gwael, camddefnyddio sylweddau a phrofiad o\u2019r system cyfiawnder troseddol."}, {"text_idx": "#000018", "text": "Adeiladu mwy o gartrefi sy\u2019n cyflawni anghenion lleol"}, {"text_idx": "#000019", "text": "Mae angen i Awdurdodau a Landlordiaid Cymdeithasol Cofrestredig adeiladu llawer o gartrefi cymdeithasol fforddiadwy, o safon uchel, gan gynnwys llawer o eiddo un ystafell wely, er mwyn cyflawni\u2019r galw uchel amdanynt."}, {"text_idx": "#000020", "text": "Nid yw toreth o fflatiau moethus a llety o safon uchel i fyfyrwyr yn cyflawni anghenion pobl ar incwm is."}, {"text_idx": "#000021", "text": "Mae\u2019n rhaid sicrhau nad oes mwy o gytundebau amheus ynghylch cyfraniadau adran 106."}, {"text_idx": "#000022", "text": "Mae\u2019n rhaid i adeiladwyr ddarparu cartrefi fforddiadwy neu dalu\u2019r arian llawn sy\u2019n ddyledus i gynghorau."}, {"text_idx": "#000023", "text": "Dim ras i\u2019r gwaelod ar wasanaethau a gomisiynir"}, {"text_idx": "#000026", "text": "Mae canllawiau\u2019r Grant Cymorth Tai yn nodi\u2019r disgwyliad y bydd y gwasanaethau\u2019n cael eu hysbysu\u2019n seicolegol, ond bydd hyn ond yn bosibl os rhoddir amser i staff ddatblygu\u2019r elfennau hyn."}, {"text_idx": "#000027", "text": "Nid yw\u2019n bosibl os ydynt yn treulio eu hamser yn delio a\u0302 phroblemau."}, {"text_idx": "#000028", "text": "Rhoi diwedd ar droseddoli pobl sy\u2019n profi digartrefedd"}, {"text_idx": "#000030", "text": "Mae cynghorau a\u2019r heddlu yn defnyddio\u2019r mesurau hyn yn llawer rhy aml, sy\u2019n gallu tanseilio\u2019r ymdrechion i gefnogi pobl sy\u2019n byw bywydau ar y stryd."}, {"text_idx": "#000031", "text": "Yn ein barn ni nid yw\u2019r gorchmynion diogelu mannau agored cyhoeddus yn helpu pobl allan o ddigartrefedd."}, {"text_idx": "#000032", "text": "Ni ddylid troseddoli unrhyw un oherwydd eu profiad o dlodi neu drawma."}, {"text_idx": "#000033", "text": "Nid yw dirwyon a chofnodion troseddol yn mynd i\u2019r afael ag achosion sylfaenol digartrefedd ac maent yn niweidio ymddiriedaeth a pherthnasoedd a\u0302 darparwyr cymorth."}, {"text_idx": "#000034", "text": "Mae pawb yn haeddu cymorth"}, {"text_idx": "#000035", "text": "Mae\u2019n rhaid rhoi diwedd ar borthgadw a\u2019r rhwystrau diangen at gymorth."}, {"text_idx": "#000036", "text": "Ni ddylai fod drws anghywir i ofyn am help, felly mae angen i bob gwasanaeth gydweithio\u2019n well i sicrhau bod pobl yn cael cymorth lle bynnag a pha fodd bynnag y byddant yn cyflwyno eu hunain."}, {"text_idx": "#000037", "text": "Mae\u2019n rhaid rhoi\u2019r amser sydd ei angen ar bobl i ymgysylltu a\u0302 chymorth pan fyddant yn teimlo\u2019n barod."}, {"text_idx": "#000038", "text": "Nid yw\u2019r cynnig o gymorth yn dod i ben. Nid oes pobl anodd eu cyrraedd."}, {"text_idx": "#000039", "text": "Cyfrifoldeb y gwasanaethau yw i fod yn gwbl hygyrch i bawb."}, {"text_idx": "#000041", "text": "Rydym yn cefnogi\u2019r dull hwn ac yn annog awdurdodau lleol i fod yn barod i helpu pawb, waeth beth yw eu hamgylchiadau."}, {"text_idx": "#000042", "text": "Datganiadau a Pholisi\u0308au The Wallich"}]